Publication: Magyar Közlöny
Issue: MK-1998-34 (Year: 1998, Number: 34)
Era: 1990-2004
Section: a) A szövetkezetekről szóló 1992. évi I. törvény 55. §-a
Paragraph Index: 269

(1) bekezdésének a) pontja szerint a szövetkezet az eredménytartalékból és a tőketartalékból a közgyűlés döntése szerint üzletrésztőkét képezhet, melyből tagjainak — az alapszabály rendelkezéseinek megfelelően — üzletrészt juttathat. Az (1) bekezdés utolsó fordulata szerint az üzletrésztőkéből az üzletrész — tulajdonosra eső részről a jogosult kérésére névre szóló értékpapírt kell kiállítani. A törvény 56. §-a arról rendelkezik, hogy az üzletrész-tulajdonos üzletrészét átruházhatja. E rendelkezésekből az következik, hogy a szövetkezeti tag — saját szövetkezetétől — üzletrészre úgy tehet szert, ha azt részére a szövetkezet juttatja. Az üzletrész átruházására csak ezt követően kerülhet sor.

Source: https://magyarkozlony.hu/hivatalos-lapok/ff4a29d2cf4c6c803eadde41355a2936bf8e5076/dokumentumok/19185c5d7275569ca1b02f605e260ad7da4a3d37/letoltes